NaiveNeuron/SloPal huggingface dataset:
Jurinová, Erika, podpredsedníčka NR SR (2013-10-23):
Ďakujem pekne za upozornenie a teda vás prosím, aby ste naozaj reagovali teraz k zákonu. Myslím, že už aj pán Jarjabek povedal všetko, čo potreboval povedať mimo zákona, takže nech sa páči, prosím vás, aby ste naozaj teraz reagovali k zákonu. Pán poslanec Hlina.
Droba, Juraj, poslanec NR SR (2012-10-18):
Pán predseda, dajte, prosím, hlasovať o uznesení Národnej rady Slovenskej republiky, ktorým Národná rada Slovenskej republiky vyslovuje podľa čl. 86 písm. d) Ústavy Slovenskej republiky súhlas s Dohodou, ktorou sa po druhýkrát mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 a po prvýkrát zmenená a doplnená v Luxemburgu 25. júna 2005, a ktorým rozhodla, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi.
Mikloško, Jozef, poslanec NR SR (2015-10-06):
Ja len s krátkou reakciou. S pánom Martvoňom súhlasím. Áno, mnohé veci podporujeme a nikdy nebudeme ich využívať alebo nikdy s nimi nič nebudeme mať, ale ich podporujeme. Veď to vieme, že sú dobré a iným ľuďom pomôžu. No ja som sa zaujímal o túto tému a budem sa naďalej zaujímať, ale s vami pri debatách som bol skôr tak, jak sa to povie, neviem latinčinu dobre, advokát diabolicus. To znamená, pripomínať aj iné parametre nepolitické tohto rozhodnutia, proste urobiť túto takzvanú asignačnú daň. Čiže študenti skutočne nemali v osemdesiatom deviatom proste nejaké ambície zasahovať do financií, bolo treba oddeliť, lebo to bolo silné študentské hnutie podzemnej cirkvi, ktorá veľmi tlačila na to, aj ten môj brat tam bol medzi nimi. Ktorá tlačila na to, aby proste cirkev sa odtrhla od štátu v tom zmysle, že nebude štát jej do všetkého kafrať, ako jej kafral štyridsať rokov. (Reakcia poslanca Brocku: Ten sľub bol splnený.) No ten sľub bol dávno splnený, áno, však boli veľké podpisovky vtedy. Taliani majú otto per mille. To znamená, len 0,08 % z daní ide na toto, ale napriek tomu sú to naozaj veľké, veľké peniaze. Čiže tých 0,38 tiež neni veľa. Teda ja som aj nahováral, aby sme napríklad, odhliadnuc od tohto, dávali dvojpercentnú daň, možnosť, asignát napríklad svojim rodičom alebo na cirkevné veci, najmä kultúrne môžeme. Čiže zmeniť aj tú vec, ktorú skôr na nevládne organizácie dávame, aj pre nejaké iné možnosti. Ale to, samozrejme, tu neprešlo ešte, ale ten čas príde, keď k tomuto dôjde, ale pokojne, nepoliticky, a to si vyžaduje súhlas vlastne všetkých, nielen niekoho. Ďakujem za príspevky všetky tri a to je všetko.
Kazda, Radovan, poslanec NR SR (2022-02-25):
Pán poslanec Beluský, mám dve veci. Ja by som vás chcel v prvom rade poprosiť, keby ste ukľudnili, upokojili trochu pána poslanca Kotlebu. Debata tu dnes prebieha vo veľmi dobrom, veľmi dobrom štýle, vo veľmi dobrom, vecnom duchu. Chýbajú poslanci zo spodného radu, je to hneď veľmi cítiť, zo spodného radu pod vami, je to hneď veľmi cítiť a netreba nafukovať takýmito demagógiami opäť jeden konkrétny, vecný bod. Tá druhá vec, ktorú som chcel povedať, že, prosím vás, ako nesúďte, nesúďte nás podľa vás. Tu v našich radoch poslancoch sú niekoľkoroční, dlhoroční obhajcovia slobody slova. Sú tu ľudia, ktorí zažili revolúciu v osemdesiatom deviatom, ktorí sa jej priamo zúčastnili, ktorí garantovali a bojovali za slobodu slova. Naopak, vy patríte k tým, ktorí obhajujú autokratické režimy, totalitné režimy. Sme úplne na opačnej strane a naozaj obávať sa, že by z našej strany mohla nastať situácia, že by sme chceli presadiť nejaký takýto bič na slobodu slova, je absolútne, naprosto, naprosto akože nezmyselná a úplne zbytočná... (Prerušenie vystúpenia časomerom.)
B. Bugár, podpredseda NR SR: (2002-02-08):
P. Hajdúk, poslanec: Ďakujem za slovo, pán predsedajúci. Ja si myslím, že na veci treba mať rovnaký meter. Poviem príklad. V Dolnom Kubíne je cirkevná škola Andreja Radlinského. Neprekážalo to mestskému zastupiteľstvu, neprekáža to občanom mesta, takto veci fungujú. Ak tento parlament prejaví vôľu, že si praje, aby Trenčianska univerzita niesla meno Alexandra Dubčeka, myslím, že to bude v úplnom poriadku a mali by sme to rešpektovať ako vôľu ľudí, ktorí majú právo o tom rozhodnúť. Všetko. Ďakujem.
Hrušovský, Pavol, predseda NR SR (2011-12-14):
Ďalší písomne prihlásený do rozpravy je pán poslanec Peter Zajac.
J. Laššáková, poslankyňa: (2004-03-17):
Môj pozmeňujúci návrh je krátky a je viac-menej legislatívnotechnickým upresnením. Navrhujem, aby sa v čl. 1 v § 28 ods. 6 v prvej vete za slovo „poistného“ vložili slová „stanoveného jednotlivými poisťovňami na roky 2004 a pre rok 2006“ a zároveň sa vypúšťa v prvej vete slovo „každoročne“. Odôvodnenie. V záujme legislatívnotechnického upresnenia termínu minimálne poistné je potrebné doplniť uvedenú zmenu, pretože tento termín dnes nie je prijatím zákona č. 430/2003 Z. z., ktorým sa zmenil zákon č. 381/2001 Z. z. o povinnom zmluvnom poistení, jasne definovaný. Ďakujem pekne za pozornosť.
Kuffa, Štefan, poslanec NR SR (2015-02-06):
Zníženie odvodového bremena je dobrým systémom a navodzuje istým spôsobom naozaj aj tú spravodlivosť a sú doceňované viacpočetné rodiny. Ten český model je veľmi zaujímavý, aj keď bezpochyby aj mňa napadla taká skutočnosť, ak by všetky tie tri deti, ktoré sú vysokoškolsky vzdelané, skončili na tom úrade práce, tak akým asi by boli prínosom pre túto spoločnosť. Ale myslím si, že by to bolo skôr len v ojedinelých prípadoch, lebo predsa len na tých úradoch práce máme menej vysokoškolsky vzdelaných ľudí ako tých, ktorí sú s nižším vzdelaním. Ak je človek, ktorý prepadne rôznemu druhu závislosti, tak či už to vzdelanie má, alebo nemá, tak prepadáva spoločensky a na tom trhu práce sa neuplatňuje. Ale bezpochyby je to minimálne hodné zamyslenia. A čím viac detí, tým vyššia penzia alebo dôchodok, tak ako to Česi majú ako ten slogan, aj u nás mnohé veci by to poriešilo. Tá kríza tej rodiny, ktorá tuná je, no, ak rodina nebude tým základným pilierom a budeme ju nabúravať, čo sa stáva, koľkokrát sa to pertraktuje, táto rodina nabúrava sa systematicky aj v rôznych diskusiách, ale táto rodina, aby bola predovšetkým spoločenstvom lásky, kde tie deti naozaj môžu vyrastať, vzdelávať sa a byť plnohodnotné pre túto spoločnosť. Tento návrh zákona ja osobne podporím a vyzývam aj kolegov, aby tak urobili. Je veľmi dobré a myslí aj na rodiny také, že to nielen to odpisovanie do úrovne tých 4 %, ale bolo by to atraktívne aj pre toho zamestnávateľa, ktorý by ďalej, ak bol to rodič, ktorý má viac ako štyri deti, mohol by mať úľavy na tých odvodoch. Veľakrát naozaj títo rodičia majú problém zamestnať sa... (Prerušenie vystúpenia časomerom.)
Mamojka, Mojmír, poslanec NR SR (2010-09-08):
Nemôžem porušiť protokol, ale ďakujem pekne. Pozvanie individuálne, potom. (Smiech.)
B. Bugár, podpredseda NR SR: (2002-05-17):
J. Gajdoš, poslanec: Ďakujem za slovo, pán predsedajúci. Ja by som aj súhlasil s názormi a vystúpením pána poslanca Kanisa, chcel by som len podotknúť, že zákon sám osebe nespasí zbrojársku výrobu a jej export do zahraničia. Skúsenosť je taká, že silné vojensko-priemyselné komplexy západných štátov využívajú pozitívny lobing vládnucich kruhov, aby sa presadili na svetových trhoch. Ja som nezaregistroval za toto volebné obdobie, aby sa členovia vlády Slovenskej republiky nejakým razantnejším spôsobom zasadzovali o presadenie tých výrobkov slovenskej strojárskej výroby, ktoré sa zúčastnili na svetových zbrojárskych výstavách, získali ocenenia a majú svojimi parametrami predpoklad úspešne sa umiestniť na svetových vojenských trhoch. Takže všetko so všetkým súvisí. Je dobré že sa prijme legislatívna norma, ktorá stransparentní isté kroky v oblasti obchodu aj výroby, ale na druhej strane sa musí robiť aj istá osveta, bez tej osvety ten zákon sám osebe nemá cenu. Ďakujem.
Pellegrini, Peter, podpredseda NR SR (2020-04-02):
Ďakujem pekne. Kolegyne, kolegovia, chcem vás ešte možno upozorniť len tak technicky, sa tu všetci navzájom vyzývate, kto je v sále alebo kto nie je. Ja vám ako podpredseda odporúčam, čo najmenej v tejto sále sedieť, využívať počas rokovania poslanecké kancelárie, aby sme v čo najmenšom počte tu boli na jednom mieste a aby ste sem prišli radšej až vtedy, keď je vyhlásené hlasovanie. Fakt nič nedokazujete si tým, že tu budete sedieť. Dneska je dôležitejšie zdravie, rozptyľujte sa radšej a seďte vo svojich poslaneckých kanceláriách a prídite vždy až na hlasovanie. Urobíte viac pre svoje zdravie. (Potlesk.) Vyhlasujem rozpravu o tomto bode za skončenú. Pristúpime k tajnému hlasovaniu. Chcem uviesť, že predsedov výborov volí Národná rada podľa čl. 92 ods. 1 Ústavy Slovenskej republiky tajným hlasovaním. Na ich zvolenie je potrebný súhlas nadpolovičnej väčšiny prítomných poslancov. Tajné hlasovanie vykonáme na dvoch hlasovacích lístkoch, ktoré sú v pravom hornom rohu označené veľkými písmenami abecedy „A“ a „B“, sú farebne odlíšené. Svoju vôľu vyjadríte tak, že na každom hlasovacom lístku pri každom mene a priezvisku označíte tú alternatívu, za ktorú hlasujete. Na obidvoch hlasovacích lístkoch je možné označiť alternatívu „za“ najviac u jedného kandidáta. Prosím všetkých overovateľov, aby sa ujali svojej funkcie a dohliadli na priebeh tajného hlasovania. Súčasne ich prosím, aby hlasovali ako prví. Pristúpime teraz k vykonaniu tajného hlasovania, nech sa páči. (Akt tajného hlasovania.)
Laššáková, Jana, podpredsedníčka NR SR (2013-03-19):
Na vystúpenie pani poslankyne s faktickou poznámkou pán poslanec Huba. Končím možnosť prihlásiť sa s faktickými poznámkami. Nech sa páči.
Pellegrini, Peter, podpredseda NR SR (2020-06-03):
K pánovi poslancovi Mazurekovi, nie k predrečníkovi.
Laššáková, Jana, podpredsedníčka NR SR (2013-03-19):
S reakciou pani poslankyňa Vaľová, nech sa páči.
P. Paška, predseda NR SR: (2008-12-03):
(Hlasovanie.) 142 prítomných, 57 za, 60 proti, 25 sa zdržalo. Tieto body sme neschválili.
Grendel, Gábor, podpredseda NR SR (2021-07-23):
Pán poslanec Eduard Kočiš.
Hraško, Igor, poslanec NR SR (2013-09-06):
Ďakujem pekne, pán predsedajúci. Kolega Jofo, ďakujem ti veľmi pekne. Pomenoval si ešte presne veci, ktoré bolo treba zdôrazniť. Kolega Martvoň, údajne tento zákon reflektoval na odporúčania. Tak trošku ma to tak zarazilo, pretože pochybujem, že by niekto z úrovne Európskej únie bol proti rovnosti príležitostí, pretože tento zákon je nasmerovaný proti rovnosti príležitostí už len tým, že sa selektuje na základe kritérií nejakých, ktoré, samozrejme, nevyhovujú úplne všetkým. Takže o tom pochybujem. To, že sa ušetrí milión 400 tisíc eur je super, ale hovorím, že tu sú aj iné možnosti, kde sa dá v rámci štátu ušetriť. Takže tam treba hľadať možnosti. A okrem toho, a to zareagujem aj na kolegu Bublavého, skúsme teda obrátiť túto situáciu. A platení budú len tí, ktorí sú noví, prípadne tí, ktorí za minulé voľby získali do 3 % hlasov. A, povedzme, z toho počtu, aby sme ušetrili, do toho počtu šesť alebo osem, sa bude žrebovať. Takže staré politické strany tam vôbec nebudú mať svojich zástupcov. Čo vy na to? To by bolo dobré riešenie, nie? To bol pôvodný návrh. (Reakcia z pléna.) Výborne, schvaľujem to, poďme do toho. No a čo sa týka toho, koľko zákonov a pozmeňujúcich návrhov prešlo. No mne z nich neprešiel ani jeden. Je to zaujímavé, že? Ale mal som tam veľa dobrých zmien, ktoré mi dokonca odobrili aj iní poslanci, aj ľudia. A neprešli. To je zaujímavé. Takže vy nechávate prejsť len tie, ktoré vám vyhovujú a z ktorých môžete, povedzme, vytrieskať ešte niečo politické. No a čo sa týka diskusie na výboroch, tak neviem, či a koľkých diskusií vo výboroch ste sa zúčastnili, ale tie sú tiež také zvláštne. A nepovedal by som, že ten priestor na tú diskusiu tam nie je. Je tam, pripúšťam, samozrejme, ale nie až taký veľký, aký by som si ho predstavoval.
Matovič, Igor, podpredseda vlády a minister financií SR (2021-05-27):
Pozrite, keď budete ticho, ja pokračujem, za päť minút to máme za sebou. (Reakcie z pléna.) Keď nebudeme, ja tu budem v pohode do polnoci, tak ste si to odhlasovali, mne je to jedno. (Výkriky z pléna.) Úplne je mi to jedno. Úplne do pohody. (Reakcie z pléna.) Pán Šimko, či jak sa voláte? Viete, no, to vaše vystúpenie bolo trápne, ale nechcel som na vás ani reagovať. (Reakcie z pléna.) Ale počúval, neboj. Dobre, takže v pohode, môžme urobiť deel, že budete ticho, ja budem pokračovať, keď nebudete, do polnoci, bez problémov. (Ruch v sále.)
M. Kotian, poslanec: (2007-10-19):
Pán predseda, najskôr budeme hlasovať o návrhu uznesenia ústavnoprávneho výboru, ktorým odporučím Národnej rade Slovenskej republiky vrátiť predmetný návrh na dopracovanie.
Laurenčík, Milan, podpredseda NR SR (2021-10-26):
Ďalšiu faktickú poznámku má pán poslanec Radovan Kazda, nech sa páči.
Šimečka, Michal, podpredseda NR SR (2023-12-19):
Ďakujem pekne. Pán poslanec Hellebrandt.
Budaj, Ján, poslanec NR SR (2018-10-23):
Ďakujem. Ja vlastne vítam to, čo tu predviedol pán minister spravodlivosti, lebo vlastne vlastne ste úprimne ukázali, že vy by ste aj nedbali skutočne, teda nielen fiktívne zlepšiť tento zákon, ale je tu proste politická realita, je tu váš koaličný partner, ktorý proste má inú, inú predstavu. Koaličný partner chce ovládnuť ten Ústavný súd a prípadne sa niečo možno nájde, nájde sluchu aj pre nejakých kandidátov z vašej strany. Toto je vaša dilema, pán minister, vy ste nám tu v podstate ju veľmi poctivo popísali a je to dilema, v ktorej vy ste od začiatku tohto volebného obdobia, tu sú návrhy strán, ktoré boli dlhé roky vaším spojencom v zápase proti istej, istým rizikám mafianizácie štátu, ja to nebudem nazývať takými ostrými tónmi ako pán Baránik, toto nie je mafiánsky štát, ale je tu mafia, ktorá sa ho snaží ovládnuť a urobiť z neho mafiánsky štát. Vy to napokon viete, dennodenne sa objavujú veci, teraz vám zo súdu zmizli Kočnerove papiere, čo vôbec nie je vaša vina osobne, ale je to príznak strašne chorého, nebezpečného systému. A chcem ešte na záver povedať, že vítam aj to, že ste ku koncu opustili taký prokurátorský, alebo aby som bol aktuálny, kočnerovský tón, ktorým ste sa na nás osopili, na nás, čo tu máme záujem týchto pár, pozrite sa na svoju koalíciu, koľko ich tu máte, na podporu vášho zákona, na nás, ktorí máme proste záujem si to vypočuť, argumentovať a diskutovať a prinášať poctivé návrhy, ktoré pred rokmi by ste prinášali aj vy. Ale teraz nemôžete.
Bužo, Lukáš, poslanec NR SR (2024-01-09):
Ďakujem ti, Anežka, za tvoje vystúpenie a som rád, že si spomenula vlastne tie dopady tohto skráteného legislatívneho konania. A dobre si povedala, že vlastne tie hrozby – či hospodárske, alebo ľudskoprávne – budú až po prijatí tejto alebo po schválení tohto skráteného legislatívneho konania. A som veľmi rád, že si sa dotkla tej Európskej únii a hrozbe, ktorá nám tu visí, že teda hrozí nám zmrazenie eurofondov. Tento dopad sa nedotkne iba, iba ľudí, dotkne sa to obcí, samospráv a mnohých, mnohých oblastí, ktoré, z ktorých čerpajú euro... z eurofondov financie. Sú to cyklotrasy, diaľnice, železničná doprava, autobusová doprava, zdravotníctvo, školstvo, veda, výskum, hospodárstvo, výstavba domov, kultúra, zamestnanosť a tak ďalej. Čo potom? Ako potom budú argumentovať koaliční poslanci a táto vláda? Čo povedia potom ľuďom, keď tento dôsledok tohto skráteného konania príde? Keď Európska únia zamrazí eurofondy. Čo potom poviete ľuďom? Ďakujem. (Potlesk.)
P. Paška, predseda NR SR: (2007-10-16):
Pristúpime k tretiemu čítaniu . Otváram rozpravu v rámci tretieho čítania. Neprihlásil sa nikto. Končím možnosť prihlásiť sa do rozpravy. A vyhlasujem ju za skončenú. A budeme, pán spravodajca, hlasovať...
Laššáková, Jana, podpredsedníčka NR SR (2014-01-29):
Pán poslanec Novotný. Nie je prítom... Aha, nech sa páči, som zabudla, že ste predseda výboru.
Kozelová, Monika, poslankyňa NR SR (2023-06-16):
Ja začnem otázkou, otázka je, že keďže sa tu bavíme, je združená rozprava, chcela by som vedieť, že do ktorého z tých zákonov ten pozmeňovák ide, či ide do oboch, Miloš, tak to je tak otázka. Chcem sa vysloviť k tomu čo, teda čo si predniesol. Áno, v podstate toto je zákon o RTVS, ale čo sa týka TASR, ja súhlasím s tým, že tiež by potrebovali pomoc, tiež to technické zabezpečenie TASR-u, to je detto ako, ako pri RTVS, čiže ja tam žiaden, žiaden rozdiel nevidím. To znamená, že tak ako kráčala pomaličky dozadu RTVS, tak prešľapuje na mieste aj TASR. A rozumiem, ak som, ak som dobre pochopila pána riaditeľa TASR-u, keď bol naposledy u nás na výbore pre kultúru, tak sa posunuli minimálne aspoň s tým, že začali robiť aj obrazové veci. Myslím, že tam začali aj nejaké onlinové veci fungovať, tak ale to, samozrejme, je len taká lastovička, v postate zatiaľ, čo my tu vypúšťame lastovičky, tak ostatné štátne tlačové agentúry v okolitých krajinách už vypúšťajú orlov. Takže budem, budem rada, ak sa dostaneme, ak doplachtíme aj my a dorastieme do tej veľkosti orla, ale zatiaľ mi bude stačiť aj holubica. Ďakujem.
Hort, Milan, podpredseda NR SR (2011-09-14):
Ďakujem pekne. Otváram rozpravu. Konštatujem, že písomne sa do rozpravy prihlásili za poslanecký klub MOST – HÍD pán poslanec Ondrej Dostál. Ďalej sa písomne prihlásil pán poslanec Peter Pelegrini. Po ich vystúpení a prípadných faktických poznámkach bude možné sa prihlásiť ústne. Slovo má pán poslanec Ondrej Dostál. Nech sa páči.
Ďuriš Nicholsonová, Lucia, podpredsedníčka NR SR (2018-06-18):
V rozprave teraz vystúpi pán poslanec Mizík.
Bugár, Béla, podpredseda NR SR (2018-09-20):
Ďakujem pekne. Teraz nasleduje Správa Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za I. polrok 2018 (tlač 1055). Dávam slovo spravodajcovi, pánovi poslancovi Hegerovi. Nech sa páči.
Hrušovský, Pavol, podpredseda NR SR (2011-05-24):
Na faktické poznámky pánov poslancov chce reagovať pán poslanec Abrhan.
Mihál, Jozef, poslanec NR SR (2017-09-12):
No, ja dnes poteším pána vedúceho, pretože moje vystúpenia sú naozaj mimoriadne krátke. Túto debatu nemá zmysel ďalej ťahať, pretože tu nezaznelo jedno objektívne pozitívne slovo na túto novelu. Pán minister, je to ťažký oriešok, veď ja to veľmi dobre viem. Jednoducho ma mrzí, že šiesty rok, čo ste na ministerstve, ste boli schopný vyprodukovať maximálne takúto záležitosť, takýto dokument, to nazvem ako hrdo. Ocenenie vašej práce, to nemusím dávať ja. To ocenenie vašej práce dávajú ľudia z praxe, ktorí teda vás v úctou v tejto súvislosti rozhodne nespomínajú. Ja to, zbytočné je o tom hovoriť. A keďže to tu ešte nezaznelo, tak ako poslanec, pán spravodajca, prosím, píšte, dávam návrh v zmysle rokovacieho poriadku, aby bol tento návrh zákona vrátený predkladateľovi na dopracovanie.
P. Hrušovský, predseda NR SR: (2004-10-27):
M. Juščík, poslanec: Nie sú žiadne zmeny. Budeme hlasovať tak, ako je uvedené v spoločnej správe, a ku každému návrhu je stanovisko gestorského výboru.
Danko, Andrej, predseda NR SR (2019-11-26):
Všeobecný súhlas je? (Nesúhlasná reakcia pléna.) Pani Blahová, nie, čo? (Reakcia z pléna.) Ona je dôležitá. Takže poprosím, prezentujme sa a hlasujme o návrhu pána poslanca Bernaťáka, tak ako uviedol. (Hlasovanie.) Prítomných 140, za 84, proti 37, zdržalo sa 15, nehlasovali 4. Konštatujem, že sme návrh schválili. Vážené panie poslankyne, páni poslanci, pokračujeme 17.20 hod. zákonom 55/2017 o štátnej službe. (Krátka prestávka.) (Po prestávke.)
Šeliga, Juraj, podpredseda NR SR (2020-05-14):
Ďakujem. Pán Lehotský, ako spravodajca navrhnutý gestorským výborom máte slovo.
Heger, Eduard, poslanec NR SR (2019-06-19):
Ďakujem veľmi pekne, pán predsedajúci. Presne tak, toto sú koncepčné pozmeňujúce návrhy, pretože je vidieť, že ten prístup aj k tvorbe legislatívy beriete koncepčne, takto by to malo byť. Vieme a veľa rozprávame o tom aj v tomto pléne, že zákony s dopadom na podnikateľské prostredie by mali byť uvádzané do platnosti k 1. 1., pretože akýkoľvek zásah do podnikateľského prostredia počas roka je zmena pravidiel hry. Stojí ich to peniaze, ktoré tým pádom nemôžu dať napríklad na zvýšenie miezd zamestnancov. Hovorí o tom samotné ministerstvo hospodárstva vo svojich stratégiách, vo svojich dokumentoch, hovorí o tom samotný pán premiér a samotní koaliční poslanci sa tým neriadia. Takže ja som tiež rád, že dnes zazneli tieto pozmeňujúce návrhy aj zo strany vašej, ale aj zo strany teda koalície, ktorá sa inšpirovala, predpokladám, že týmito, týmito pozmeňujúcimi návrhmi, ale je to určite správny krok v prospech stabilizácie a stability podnikateľského prostredia a aj keď malý krok, tak veríme, že budú nasledovať ďalšie a respektíve musia nasledovať ďalšie v prospech stability podnikateľského prostredia pre takú krajinku a otvorenú ekonomiku, akou je slovenská. Ďakujem.
Paška, Jaroslav, poslanec NR SR (2016-06-14):
Ďakujem za slovo, vážený pán predseda. Vážený pán poslanec, vo svojom vystúpení ste povedali, že máme rozhodnúť o tom, aby Čierna Hora nevstúpila do NATO, aby nedostala túto príležitosť, ale v civilnom svete majú o svojom osude rozhodovať krajiny. Ani o osude Černej Hory by nemali rozhodovať ani Spojené štáty americké, ani Rusko, ani Čína, o osude Čiernej Hory musia rozhodnúť občania tejto krajiny. Ak nás oni požiadali a aj organizáciu NATO požiadali oni o to, aby sme im dali súhlas na vstúpenie do tejto organizácie, tak je to pravdepodobne ich záujem. My sa navzájom nemusíme presviedčať o tom, že Spojené štáty vykonávajú mocenskú, veľmocenskú politiku, nakoniec George Friedman, šéf agentúry Stratfor a poradca prezidenta Obamu, priznal túto skutočnosť, že sú impériom, ktoré chce ovládať ekonomiku aj vývoj na svete, a preto zriaďujú vojenské základne po celom svete, aby dokázali operatívne vojensky aj politicky pôsobiť prakticky po celom, celej zemeguli. Ale to je, povedal by som, ich predstava. My si musíme robiť naozaj vlastnú politiku. Musíme zobrať na vedomie ich záujmy, a to je, ako majú oni vlastné záujmy, má záujmy aj Čína, aj Rusko, aj ďalšie krajiny, ďalšie mocnosti. A v tomto prostredí sa musíme pohybovať, musíme sa pohybovať tak, aby sme ochránili vlastné záujmy a rešpektovali aj práva ostatných krajín. Takže ak Čierna Hora požiadala o to, že chce byť členom Severoatlantickej aliancie, máme možnosť sa vyjadriť, či my ako Slovenská republika vnímame Čiernu Horu ako demokratický štát, ktorý má právo stať sa súčasťou tejto organizácie. Ak spĺňa tieto podmienky, tak by sme mali akceptovať ich požiadavku.
Sulík, Richard, predseda NR SR (2011-10-11):
Prepáčte, pani poslankyňa. Poprosím ctených kolegov, keby buď diskutovali vonku, alebo potichšie. Ďakujem pekne. Nech sa páči.
Paška, Pavol, predseda NR SR (2014-11-09):
Páni poslanci, venujme sa rozprave. Ešte pán poslanec Hlina. Nech sa páči.
Grendel, Gábor, podpredseda NR SR (2023-05-18):
Tak. Ďakujem pekne. Keďže nám zostáva už len dvadsať sekúnd do konca hodiny otázok, k ďalším otázkam sa už nedostaneme, preto končím tento bod programu. Ďakujeme členom vlády za ich odpovede. Pokračovať budeme v popoludňajšom rokovaní jedenásteho dňa 90. schôdze Národnej rady Slovenskej republiky v prerušenej rozprave v druhom čítaní o návrhu poslancov Svrčeka a Lukáča na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1397). Prosím pána poslanca Svrčeka, aby zaujal miesto určené pre navrhovateľov a spoločnú spravodajkyňu z výboru pre sociálne veci pani poslankyňu Krištúfkovú, aby zaujala miesto určené pre spravodajcov. (Ruch v sále a krátka pauza.) S faktickými poznámkami sú prihlásení pán poslanec Erik Tomáš, Peter Kremský a Ján Oravec. A s procedurálnym návrhom pán poslanec Krúpa, ktorého však nevidím v sále, takže predpokladám, že to už nie je aktuálne. A nevidím ešte pani poslankyňu Krištúfkovú, ktorá by mala byť v sále ako spravodajkyňa, takže počkáme asi ešte chvíľu. (Krátka pauza.) Takže úlohu spravodajkyne bude zatiaľ plniť pani poslankyňa Žitňanská, ďakujeme pekne. A teraz s faktickou poznámkou pán poslanec Erik Tomáš. (Pokračovanie rokovania o návrhu poslancov Národnej rady Slovenskej republiky Miloša Svrčeka a Jozefa Lukáča na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1397.)
Grendel, Gábor, doterajší podpredseda NR SR (2023-10-25):
Pán poslanec Štefan Gašparovič.
Sulík, Richard, predseda NR SR (2011-05-19):
Ďakujem. Chcete reagovať? (Reakcia poslanca.) Nie. Vyhlasujem všeobecnú rozpravu za skončenú. Chce zaujať stanovisko navrhovateľ? (Reakcia navrhovateľa.) Nie. Spravodajca? (Reakcia spravodajcu.) Nie. Prerušujem rokovanie o tomto bode programu. Pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 131/2010 Z. z. o pohrebníctve . Návrh zákona je uverejnený ako tlač 336, návrh na jeho pridelenie na prerokovanie výborom je v rozhodnutí č. 325. Dávam slovo poslancovi Milanovi Laurenčíkovi, aby za skupinu poslancov návrh zákona uviedol. Nech sa páči. Poprosím kolegu Kalista, aby zaujal miesto pre spravodajcu. Nech sa páči.
T. Cabaj, podpredseda NR SR: (2010-06-10):
Pán poslanec Miklós bol jediný prihlásený do rozpravy, vyhlasujem rozpravu za skončenú. Pán minister, chcete sa vyjadriť? Nech sa páči.
Pellegrini, Peter, predseda NR SR (2024-02-08):
Prezentujme sa a hlasujme o bode č. 57 pozmeňujúceho návrhu pána poslanca Grendela a Galka. (Hlasovanie.) Prítomných 141, za 30, proti 77, zdržalo sa 34. Tento bod sme neschválili.
Glváč, Martin, podpredseda NR SR (2017-05-11):
Pán poslanec Viskupič.
Pleštinská, Zita, poslankyňa NR SR (2021-10-19):
Ďakujem, pán predsedajúci. Tiež podobne ako Martin Borguľa by som chcela poblahoželať pánovi ministrovi za to, že skutočne urobil maximum rovnako s výborom pre poľnohospodárstvo Národnej rady Slovenskej republiky, aby platobná agentúra získala akreditáciu. Vôbec to nie je jednoduchá vec a s tým, že bola som v Európskej únii a viem, že čo to obnáša, takže skutočne veľká gratulácia. Chcela by som tak možno v mene starostov, ktorí sú v miestnych akčných skupinách zaradení, tak chcela by som poprosiť, aby sa skutočne teraz už rozbehla táto aktivita. Myslím si, že toto je najlepší spôsob, ako zabezpečiť rozvoj vidieka. Tieto miestne akčné skupiny sa boria s obrovskými problémami. Musia hľadať peniaze na činnosť, musia peniaze vracať. Boli sme s pánom kolegom Karahutom v Poľsku, tam sme videli, ako to funguje, v Čechách, ale u nás, oni už vlastne s implementáciou peňazí končia. Na Slovensku sme veľmi-veľmi pozadu. Stretám sa so starostami obcí, ktorí verili MS-kám a teraz sú veľmi-veľmi sklamaní. Takže pán minister, prosím vás, zasaďme sa, aby skutočne tie MS-ky fungovali tak, ako sme si vlastne predstavovali, tak ako všetci starostovia tomu verili a tak isto rovnako aj poľnohospodári v oblastiach. Skutočne, toto je najlepší, najlepší spôsob, ako malým obciam pomôcť a zabezpečiť rozvoj slovenského vidieka. Ďakujem.
Bugár, Béla, podpredseda NR SR (2018-10-17):
Otváram možnosť sa prihlásiť ústne do rozpravy. Traja, končím možnosť sa prihlásiť ústne do rozpravy. Takže, pán poslanec Dostál, nech sa páči, máte slovo.
Blanár, Juraj, podpredseda NR SR (2023-05-05):
Dve faktické poznámky na vaše vystúpenie. Pán poslanec Svrček ako prvý.
Grendel, Gábor, podpredseda NR SR (2020-07-09):
Jedna faktická alebo aj pán poslanec Kašper chce faktickú? Takže dve faktické poznámky. Končím možnosť prihlásiť sa s faktickými poznámkami. Pán poslanec Kašper.
Blanár, Juraj, podpredseda NR SR (2021-10-26):
Ďakujem, pán predseda vlády. Na vaše vystúpenie evidujem päť faktických poznámok. Ako prvý pán poslanec Richard Takáč. Nech sa páči.
Žiga, Peter, podpredseda NR SR (2023-12-19):
Pán poslanec Hajko.
Pčolinský, Peter, poslanec NR SR (2016-04-26):
Ďakujem. Pán minister... (Ruch v sále.) Pán minister, ja by som rád k tomu vodnému delu. Ja vám tak rozmýšľam asi polhodinu, že či by také vodné delo vošlo aj do tejto rokovačky, zišlo by sa.
Tomáš, Erik, poslanec NR SR (2021-06-16):
Vážený pán Šefčík, obhajovali ste neúčasť ministra Mikulca. Chcem vám teda povedať, že to neobstojí. Neobstojí to z viacerých dôvodov. Po prvé, hovorím, je to prejav absolútnej neslušnosti a arogancie, že tu teraz nesedí pán Mikulec alebo iný člen vlády. Po druhé, pán predsedajúci povedal, však išiel si za povinnosťami na rokovanie vlády. Ani to neobstojí, pretože na vláde môže ministra zastúpiť štátny tajomník a vláda určite prežije bez jedného ministra, je schopná rokovať. Takže tu sa bavíme o odvolávaní pána Mikulca a pán Mikulec úplne arogantne a s neúctou a s nerešpektom k Národnej rade odíde. Nestalo sa to prvýkrát, pán Šefčík, vy tu naozaj sedíte poctivo a museli ste vidieť, že to isté sa stalo napríklad pánovi Hegerovi ešte ako ministrovi financií, keď tu meškal 45 minút pri svojom zákone. Národná rada musela na pána velebného čakať. Po druhé, keď dokonca vláda žiadala parlament o dôveru, tak chvíľu vznikla prestávka, lebo tu nebol ani jeden člen vlády a potom to pani Milanová zachraňovala spôsobom sebe vlastným, radšej vystúpiť nemala. Čiže tento prejav neslušnosti a arogancie voči parlamentu sa stáva chronickým zo strany členov vlády. A k tej vašej druhej polemike, že či sa máte vyberať medzi pánom Mikulcom a pánom Ficom. Takto dnes otázka, pán Šefčík, nestojí. My si vyberáme medzi pánom Mikulcom a prípadne pánom Aláčom, čo je šéf tajnej služby, pretože tu, ako som povedal aj ja vo svojom príhovore, sú len dve možnosti: buď naozaj je tu organizovaná skupina policajtov a prokurátorov, ktorá ovplyvňuje trestné konania, alebo je tu vážna vojna medzi tajnou službou, tou tajnou službou, ktorú, ktorého riaditeľa ste nominovali vy, vládna koalícia, a medzi NAKOU a špeciálnou prokuratúrou. Takto stojí otázka, že koho si vyberiete. A ja viem, že vy s pánom Ficom vstávate aj zaspávate, ale skúsme byť teraz vecní.
Jahnátek, Ľubomír, minister pôdohospodárstva a rozvoja vidieka SR (2013-01-31):
Ďakujem pekne, pán poslanec, za otázku. Pri príprave propagačnej kampane Podpora produktov sladkovodnej akvakultúry bol vykonaný mediálny prieskum trhu. Prieskum bol urobený s cieľom transparentne a hospodárne využiť zdroje Európskej únie a štátneho rozpočtu aj napriek tomu, že predmetná aktivita spadá pod výnimku z uplatňovania platného zákona č. 25/2006 Z. z. o verejnom obstarávaní a o zmene a doplnení niektorých zákonov. Čiže ešte raz zopakujem: Aj keď to mohlo byť priamym zadaním, dal som pokyn urobiť verejné obstarávanie. Pokračujem. Na základe výstupu prieskumu trhu bola zo štyroch ponúk vybraná stanica TA3. Teraz mi dovoľte, aké, aby som povedal ceny, aké boli v tomto ponukovom konaní na jedno tridsaťsekundové vysielanie. Ešte raz, ponuka bola alebo teda verejné obstarávanie bolo na cenu na jedno tridsaťsekundové vysielanie. Markíza 1 140,5 eura za tridsať sekúnd jedného šotu, JOJ-ka 972 eur, STV-éčka 619,2 eur, TA3-ojka 552,5 eura. K spomínanej plánovanej zmluve s RTVS, ktorú vy spomínate, hovorím, že ministerstvo pôdohospodárstva a rozvoja vidieka nikdy nerokovalo, nepripravovalo žiadnu zmluvu, a neviem, odkiaľ táto fáma ide. Ale ešte raz zopakujem, s STV-éčkou sme nikdy o podobnej zmluve nerokovali, lebo sme robili verejný prieskum. Teraz k tým vašim výpočtom, koľko za to ponúkne televízia TA3, lebo tiež tam máte, myslím si, že dosť veľké nezrovnalosti. Takže TA3 poskytne nasledovné za túto sumu: Reklamný spot s názvom Ryby I v dĺžke 30 sekúnd, určený pre televízne vysielanie – 30 vysielaní. Reklamný spot s názvom Ryby II v dĺžke 30 sekúnd, určený pre televízne vysielanie – 310 vysielaní. Televízny cyklus relácie, to je dvanásť častí, každá relácia v trvaní minimálne 20 minút, zameraný na poznávanie jednotlivých druhov sladkovodných rýb, ich kulinársku prípravu a užitočnosť konzumácie. Čiže dvanásť častí, minimálne 20 minút. A odborné dokumentárne filmy, desať častí, každý minimálne v trvaní 30 minút. Čiže minimálne za túto sumu bude odvysielaných 700 minút vysielacieho času. Pán poslanec, je mi ľúto, ale čerpali ste z nesprávnych údajov. Skončil som. (Potlesk.)
Karas, Viliam , dočasne poverený minister spravodlivosti SR (2023-02-02):
Ďakujem, vážený pán predsedajúci. Áno, považujem to za správne rozhodnutie. Ďakujem za pozornosť. Skončil som.
Holečková, Martina, poslankyňa NR SR (2023-12-14):
Ďakujem veľmi pekne, pani ministerka. Ja teda si dovolím upresniť, mne ide o tú ošetrovateľskú starostlivosť a konkrétne ide o to, že poisťovne zdravotné nepreplácajú v... alebo nemajú dostatočné kapacity. V zariadeniach máme často klientov, ktorí potrebujú ošetrovateľskú starostlivosť, ale, žiaľ, kapacity poisťovní, a teda musím povedať, že Všeobecná zdravotná ešte ako-tak túto starostlivosť prepláca a súkromné poisťovne ju nepreplácajú, a vlastne tu smerovala moja otázka, či ste sa už nejakým spôsobom zaoberali tým, ako navýšiť tieto kapacity, aby sa ošetrovateľská starostlivosť v zaria... v pobytových zariadeniach teda poskytovala v dostatočnom počte, nakoľko to tí klienti naozaj potrebujú, a vždy je tá starostlivosť lacnejšia, si dovolím povedať, ako keď ju potom následne poskytujeme v nemocniciach, čiže takýmto spôsobom... alebo k tomuto smerovala moja otázka. Ďakujem.
Ľ. Mušková, poslankyňa: (2002-04-09):
Štát sanoval banky, a inakšími financiami, hovorí sa o 140 miliardách, a my tu máme obavy podporiť tento návrh zákona, ktorý by skutočne pomohol tým najbiednejším, deťom, ktoré strádajú. Nik sa nemôže tváriť ako človek, o civilizovanom človeku ani nehovoriac, ak v tejto spoločnosti je takýto postoj k tým najbezbrannejším. Ak váhame aspoň troška upraviť bezprávie, ktoré je páchané na týchto deťoch, chcela by som sa z tohto miesta poďakovať paniam poslankyniam, ktoré predložili, či skôr pridružili svoj návrh zákona k nášmu návrhu, teda vlastne vznikol z dvoch návrhov jeden návrh. Pani poslankyni Angelovičovej, pani poslankyni Čižmárikovej, pani poslankyni Haluškovej za to, že vlastne chcú podporiť tento návrh, chcú, aby bol prijateľný nielen pre opozíciu, ale predovšetkým pre vládnu koalíciu a chcú, aby tento zákon skutočne pomohol predovšetkým našim deťom, pretože chápem, že to urobili predovšetkým preto, že sú matky. Ale obraciam sa aj na tých, ktorí sú otcovia, a verím, že ani otcom nebude ľahostajný osud týchto detí. A preto vás všetkých veľmi prosím o podporu tohto návrhu zákona, pretože prvýkrát sa stalo, že takto dávame dohromady dva návrhy zákona do jedného, a verím teda, že spojenie týchto návrhov prospeje do takej miery, že bude v parlamente schválený. Ďakujem vám veľmi pekne. (Potlesk.) M. Andel, podpredseda NR SR: Ďakujem. V rozprave teraz vystúpi pán poslanec Tatár. Pán poslanec Slafkovský, s faktickou? No a prečo ste sa nehlásili skôr, až keď som povedal pán kolega Tatár. Pán kolega, prepáčte, dajte slovo pánu poslancovi Slafkovskému, prosím. Prepáčte, pán kolega, ale neskoro sa prihlásil. Slovo pánu poslancovi dajte.
Tóth, Tibor, poslanec NR SR (2011-11-30):
Ďakujem pekne, pán predsedajúci. Vážené pani poslankyne, páni poslanci, dovoľte mi, aby som v zmysle zákona o rokovacom poriadku vystúpil k vládnemu návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy. Uvedený návrh bol doručený poslancom Národnej rady Slovenskej republiky v stanovenej lehote. Predseda Národnej rady Slovenskej republiky posúdil uvedený návrh a zaradil ho na rokovanie 26., teda dnešnej schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti zákona uvedené v zákone o rokovacom poriadku. Z hľadiska vecného zastávam stanovisko, že predložený návrh zákona rieši závažnú problematiku a zrejmý je aj jej účel. Všeobecná časť dôvodovej správy obsahuje informáciu o jeho cieli, že je v súlade s Ústavou Slovenskej republiky, s ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie jednotlivých ustanovení návrhu. Po rozprave odporučím, aby v zmysle zákona o rokovacom poriadku bol uvedený návrh prerokovaný v druhom čítaní. Za druhé, v súlade s rozhodnutím predsedu Národnej rady Slovenskej republiky navrhnem, aby návrh zákona prerokovali výbory: Výbor Národnej rady Slovenskej republiky pre financie a rozpočet, ústavnoprávny výbor, Výbor Národnej rady Slovenskej republiky pre hospodárstvo, výstavbu a dopravu, výbor pre verejnú správu a regionálny rozvoj a výbor pre zdravotníctvo. Za gestorský výbor navrhnem výbor pre financie a rozpočet. Zároveň odporúčam, aby výbory uvedený návrh prerokovali do tridsatich dní a gestorský výbor do tridsatich dvoch dní od prerokovania v prvom čítaní. Pán predsedajúci, prosím, otvorte rozpravu k uvedenému návrhu zákona.
Laššáková, Jana, podpredsedníčka NR SR (2015-10-30):
Pán poslanec Raši, nech sa páči.
Jurinová, Erika, podpredsedníčka NR SR (2014-05-14):
Pán minister, chcete reagovať faktickou? Zrejme nie. Dobre. Takže poprosím pána poslanca Alojza Hlinu do rozpravy. Nech sa páči.
Suja, Miroslav, poslanec NR SR (2021-12-02):
Ďakujem za slovo, pán podpredseda. By som chcel zareagovať na predsedu Kollára. Takže predseda Kollár, keď si za dobrovoľné očkovanie, ja som rád, to je výborné, tak, prosím ťa, zariaď, nech nevydierajú tvoji koaliční kolegovia obyčajných ľudí, aby sa dali očkovať a nerobia z nich občanov druhej kategórie alebo ich nesegregujú. Od začiatku klamete ľudí, že vakcína je sloboda. Jedna atómová zbraň, druhá atómová zbraň. Ja neviem lotéria a podobné nezmysly. Celý čas klamete ľudí. Keby si povedal tak, ako sme sa rozprávali, že postavíte sa pred ľudí a poviete pravdu, je to oveľa lepšie. Ale celý čas klamete ľudí. Viete, vy zoberiete dôchodcom trináste dôchodky a teraz sa tu tvárite, ako idete zachrániť 500-eurovou poukážkou a nejakým 100-eurovým príplatkom na elektriku. Pritom ste dôchodcom zobrali dva dôchodky trináste. Minulý rok aj tento rok, ktorý mal byť úplne v inej výške, ako vy sa tu snažíte prezentovať. Tak vy zoberte dva trináste dôchodky dôchodcom a teraz sa tu tvárite, ako ich idete zachrániť nejakou 500-eurovou poukážkou. A to, že zomrelo 7 ľudí, ale to vám už neverí nikto na vakcínu po tých klamstvách, ktoré ste tu. A hlavne, keď sa pozrieme, ako je v to v Českej republike, aké majú čísla oni, koľko zomrelo ľudí. Tak o čom tu zasa sa snažíte presvedčiť, o akých klamstvách. Viete, dajte tých 100 euro všetkým dôchodcom bez rozdielu a potom sa môžte tváriť, že idete nejako robiť a nepodmieňujte to s týmto istým hlasovaním o 500-eurových poukážkach. Hlasujeme najprv o 100 euro pre všetkých dôchodcov, pán minister financií, a potom hlasujme samostatne o tých poukážkach a potom vám uveríme, že chcete pomôcť ľuďom, ale zoberiete trináste dôchodky dva a idete sa tváriť, že poukážka 500 euro ich spasí. No figu borovú ich spasí. To si tak robíte srandu z našich starých otcov a mám.
Kondrót, Maroš, poslanec NR SR (2015-03-19):
Ďakujem pekne, pán podpredseda. Vážený pán predseda, podpredsedovia Národnej rady, vážený pán minister, kolegyne, kolegovia, dobrý deň prajem. Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona o občianskoprávnej zodpovednosti za jadrovú škodu a o jej finančnom krytí a o zmene a doplnení niektorých zákonov podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením č. 1565 zo 4. februára 2015 pridelila predmetný návrh zákona na prerokovanie týmto výborom: ústavnoprávnemu výboru a Výboru Národnej rady Slovenskej republiky pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť Ústavnoprávny výbor Národnej rady Slovenskej republiky uznesením č. 561 z 26. februára 2015 a Výbor Národnej rady Slovenskej republiky pre hospodárske záležitosti uznesením č. 401 z 5. marca 2015. Z uznesení výborov Národnej rady Slovenskej republiky pod bodom III tejto správy vyplýva 27 pozmeňujúcich a doplňujúcich návrhov. Gestorský výbor odporúča hlasovať spoločne o všetkých pozmeňujúcich a doplňujúcich návrhoch s odporúčaním gestorského výboru schváliť ich. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona o občianskoprávnej zodpovednosti za jadrovú škodu a o jej finančnom krytí a o zmene a doplnení niektorých zákonov schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 408 z 10. marca 2015. Týmto uznesením výbor zároveň poveril spoločného spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Pán predsedajúci, prosím, otvorte rozpravu.
Pellegrini, Peter, predseda NR SR (2015-11-13):
Prezentujme sa a hlasujme o bode 2 pána poslanca Lipšica. (Hlasovanie.) Prítomných 125 poslancov, za hlasovalo 47, proti bol 1, zdržalo sa 77 poslancov. Tento bod sme neschválili.
Marcinčin, Radovan, poslanec NR SR (2022-05-05):
Ďakujem. V rozprave nevystúpil nikto. Pristúpime k hlasovaniu o návrhoch, ktoré sú uvedené v spoločnej správe. Gestorský výbor odporúča o návrhoch pod bodmi 1 až 23 hlasovať spoločne a schváliť ich. Pán predseda, prosím, dajte o tom hlasovať.
P. Paška, predseda NR SR: (2006-07-04):
Vyhlasujem krátku prestávku. (Prestávka.) (Po prestávke.)
Šimečka, Michal, podpredseda NR SR (2024-01-12):
Na vaše vystúpenie je faktická poznámka a tú má pán poslanec Galko.
Kiššová, Jana, poslankyňa NR SR (2017-05-19):
Ďakujem veľmi pekne. V prvom rade ďakujem veľmi pekne, že tá reakcia bola vecná a bola k veciam, ktoré som naozaj konkrétne hovorila, čo je tu občas také celkom cenné a vzácne. Skúsim začať odspodu. Ty si, pán poslanec, vyslovil taký predpoklad, že to, že niektorí zamestnávatelia to začali spontánne robiť, pretože tu tá diskusia vo verejnosti je, je pre teba znakom toho, že je to dobrý nápad. No podobnú analógiu by som mohla použiť aj ja, keby som povedala, že to, že to tí zvyšní nerobia, by mohlo byť zase znakom, že to nie je dobrý nápad, ale asi by som ju nevyslovila. Potom si spomenul, že som povedala, že ste sa mali pýtať tých, čo tomu rozumejú, a že teda tomu rozumejú všetci. Ja som sa asi zle vyjadrila, ak som to tak povedala, tak sa ospravedlňujem, ja som chcela povedať, že tí, čo rozumejú procesu náborov a inzerovaniu. Lebo hovoríme tu o nejakom povinnom nastavení uvádzať nejaké údaje do inzerovania, čiže v procese inzerovania, a chcela som povedať, že tí, čo rozumejú procesu, vedia ako ten proces prebieha, vedia, akým spôsobom vzniká mzdová politika, odmeňovacia politika, ako sú tieto rozhovory vedené, ako sa potom vyjednáva, lebo to nie je úplne tak, že si tam tí dvaja sadnú a potom si plácnu, ono to má, samozrejme, aj nejaké, nejaké hodnotovejšie procesy v sebe. Potom si povedal, že aj zamestnanci optimalizujú, s týmto úplne súhlasím. Samozrejme, zamestnanci optimalizujú, a napriek tomu im nejdeme zo zákona prikazovať, že keď sa uchádzajú o nejakú pracovnú pozíciu, musia do toho svojho uchádzacieho nejakého formuláru niečo povinne uvádzať zo zákona. Nič také im neprikazujeme. Potom si spomenul, že to, že ja vnímam negatívne... Aha, už nestihnem. Tak môžme si to asi potom vydiskutovať. Ďakujem.
Hort, Milan, podpredseda NR SR (2010-10-12):
V túto chvíľu uzatváram rozpravu. Pýtam sa pána navrhovateľa, či chce zaujať stanovisko. Nech sa páči.
V. Novotný, poslanec: (2007-05-17):
Pozrite sa, to, či v stanovisku Komory veterinárskych lekárov bola znôška poloprávd ,alebo nebola, ja tiež nie som odborníkom práve v tejto oblasti, lebo som humánnym lekárom, ale nehnevajte sa, pán poslanec, pre mňa je názor rektora Univerzity veterinárskeho lekárstva pána profesora Pilipčinca v použití veterinárnych liekov viac, ako váš názor o použití veterinárnych liekov, pri všetkej úcte k vám. Ja si myslím ako humánny lekár, že liek patrí do rúk lekárovi a lekárnikovi a do rúk pacienta patrí minimálne množstvo liekov po dôkladnom poučení, poučiť ho má lekár a lekárnik. Ak chovateľ bude mať možnosť na základe predpisu ísť k veľkodistributérovi a naložiť si na zadné sedadlo krabicu liekov, kto ho poučí u veľkodistributéra? Akú mám istotu, že na farme budú lieky použité presne tak, ako majú byť použité? Ja túto istotu nemám. Túto istotu mám len vtedy, keď tieto lieky bude aplikovať veterinárny lekár a prípadne nechá na doaplikovanie malé množstvo v rukách chovateľa. Naozaj to, čo ušetria chovatelia, nejakých tých 0,03 %, čiže naozaj zlomok 3 ‰ ich nákladov, asi nespasí slovenské zdravotníctvo, ale to nebezpečenstvo, hoci len ak uhynie jedna krava alebo jeden kôň, alebo ak sa dostane nadmerné množstvo do mäsa, je z hľadiska ochrany verejnosti omnoho závažnejšia.
Dostál, Ondrej, poslanec NR SR (2019-12-05):
Pán poslanec Heger, v jednej veci úplne súhlasím, v druhej veci čiastočne nesúhlasím. Úplne súhlasím v tom, že bol tu priestor na normálne legislatívne konanie. My by sme pokojne prišli v januári na jednodňovú alebo dvojdňovú schôdzu, na ktorej by sme to dokončili, a dovtedy by bol naozaj aspoň aký-taký priestor, aj keď nie ten, nie ten štandardný priestor s medzirezortným pripomienkovým konaním, ale bol by priestor na to, aby boli prediskutované aj možné pozmeňujúce návrhy, aby boli, aby boli doladené. Myslím, že aj keby v tejto chvíli pán minister povedal, že počká, tak určite by sme my prišli na tú schôdzu a verím, že 76 poslancov by sa našlo, čo by v januári prišlo a hlasovalo o tom. A druhá vec, v ktorej ale čiastočne nesúhlasím, že ja si nemyslím, že podstata problému je, že koľko dostanú tí sudcovia a prokurátorovi v karanténe vyplatené, či to má byť 70, 80, 30, či to majú vracať alebo sa im bude doplácať. Pozastavenie výkonu funkcie je primárne opatrenie, ktoré má slúžiť k tomu, aby sudca alebo prokurátor, u ktorého je podozrenie, že sa dopustil konania, ktoré bude mať za následok, že už nebude sudcom alebo prokurátorom, ale zatiaľ to nie je preukázané, nemohol vykonávať funkciu sudcu alebo prokurátora, nemohol byť ako Dobroslav Trnka prokurátorom Generálnej prokuratúry alebo ako mnohí sudcovia ešte stále súdiť a rozhodovať o, o veciach. To je, to je na tom to dôležité. Samozrejme, že áno, no tak môžme sa baviť, že aká má byť výška náhrady, keď je, keď má pozastavený výkon funkcie, ale, ale to určite nie je podstata problému. Podstata problému je dostať týchto ľudí mimo systém.
Hrušovský, Pavol, predseda NR SR (2011-12-14):
Páni poslanci, prepáčte, pán poslanec Galbavý, pán poslanec Galbavý, ak vás to tu nebaví, choďte von! Naozaj ale, poprosím vás, lebo... (Reakcia z pléna.) Lebo vy jediný tu vyrušujete. (Smiech v sále.) Nech sa páči, pán predseda Novotný. (Smiech v sále.)
Gröhling, Branislav, minister školstva, vedy, výskumu a športu SR (2020-03-24):
Vážený pán predseda, kolegyne a kolegovia, rozprávali sme sa skoro trikrát už dnes, alebo teda dvakrát, toto je tretíkrát, o tomto návrhu zákona. Je to veľmi technická úprava. Ja neviem, čo ďalšie by som zopakoval alebo vyslovil. Teda budem sa stále už len opakovať. Ak mi dovolíte, tak ja to veľmi skrátim, že ak by ste chceli tie usmernenia, ktoré budeme vypracovávať alebo sú vypracované, tak veľmi radi zajtra ráno vám ich vieme zaslať, aby ste mali tie informácie, aby sme prelomili nejakým spôsobom to, že neinformuje sa zo strany školstva. A druhú vec, ak mi poprosíte, tak skrátime túto rozpravu aspoň z mojej strany, keďže sme tu asi, alebo vy ste tu celý deň a chceme sa chrániť navzájom, tak aby sme sa aj nejako rozlúčili a urobili niečo aj pre mladých ľudí, lebo aj týmto ich chránime, tak aby sme chránili aj sami seba, resp. vás. Ďakujem veľmi pekne.